Авирус цәырҵит апровинциа Хубеи ақалақь Ухань аҟны ԥхынҷкәын анҵәамҭазы. Иара зырҿио акоронавирус хкҿыц 2019-nCoV ауп. Китаи анҭыҵ авирус азгәаҭоуп: Гонконг, Макао, Таивань, Таиланд, Иапониа, Аладатәи Кореиа, ЕАА, Канада, Вьетнам, Сингапур, Непал, Франциа, Австралиа, Малаизиа, Германиа, Финлиандиа.
Иахьатәи аамҭазы Аԥсны аҩныҵҟа авирустә инфекциа – акоронавирус змоу уаҩ дыҟам, аха аҿагыларатә уснагӡатәқәа ирҿуп. Иаԥҵоуп иҷыдоу аҭелтә еимадара, аубарҭабжьаратә штаб, Акоординациатә штаб, Гәылрыԥшьтәи ахәшәтәырҭа азыхиоуп акоронавирус злаҽу ӡәыр дҟалозар рыдкылара, иара убас Урыстәылантәи иааргеит атест-системақәеи, агуманитартә цхыраареи.
Хәажәкыра 14 инаркны Егры аҳәаа аркуп, иара убас аԥкрақәа алагалоуп Аԥсны-урыстәылеи рҳәааҿы.
Аԥсны ахада инапынҵақәа назыгӡо Валери Бганба иҟаиҵаз адҵала, Аԥсны мшаԥы 7 рҟынӡа иалагалоуп акоронавирус аламҵәаразы адҵа ҿыцқәа.
Аԥсны ахада иусқәа назыгӡо Валери Бганба ихантәаҩрала аҩаша, хәажәкыра 24 рзы имҩаԥысит ауааԥсыра акоронавирус аҟынтәи рацәыхьчаразы Акоординациатә штаб аилатәара.
Аԥсны афинанстә цхыраара аҭаразы Урыстәыла абиуџьет аҟынтәи есышықәса 50 миллион мааҭ азоунажьуеит ахәшәқәеи амедицинатә маҭәахәқәеи рыла аиқәыршәаразы аиқәшаҳаҭра аҳәаақәа ирҭагӡаны.
Аԥсны акоронавирус макьана уаҩы идбалаӡам, ауаа ари аҿкы рацәыхьчаразы аусқәа мҩаԥгоуп: аҵаратә усбарҭақәа аркуп, аспорттә, акультуратә-массатә усмҩаԥгатәқәа аԥыхуп.
Очамчыратәи ашылалагарҭатә зауад "Анхара" аиҳабы Борис Кәартаа арадио Sputnik аефир аҟны еиҭеиҳәеит ахрыӷхкқәа рганахьала Урыстәыла ирыдыркылаз ақәҵара русура иахьынӡаныԥшуа атәы.
Ачымазара ҿкы акоронавирус иаҿагыланы ақәаԥараз Урыстәылантәи Италиаҟа амедицинатә цхырааразы идәықәҵоуп жәиԥшь ҳаирплан.
Урыстәыла акоронавирус аҿагылара аҳәаақәа ирҭагӡаны ааԥынтәи ашколхәыҷқәа рыԥсшьара хы-мчыбжь рҟынӡа идроуит, ахәыҷқәа рҵара иацырҵар рылшоит аҩнынтәи.
Гәылрыԥшьтәи араионтә хәышәтәырҭа аҳақьым хада Зураб Ачба асоциалтә ҳа Facebook ихатә даҟьаҿы анҵамҭа ҟаиҵеит Аԥсны ареспубликатә хәышәтәырҭа иадҵаалаз ачымазцәа руаӡәы акоронавирус иеиԥшу асимптомқәа лыман ҳәа.
Росавиациа еиқәнаршәаз иқәгоу ареисқәа рсиаҟны иарбоуп 146 тәыла раҳҭнықалақьқәеи рықалақь дуқәеи рахь ареисқәа.
Авирус COVID-19 аинкубациатә аамҭа ашьақәыргылара иалнаршоит акарантинтә уснагӡатәқәа еиҳа еиҿкааны рымҩаԥгара.
Аԥсны Аҵара аминистр Адгәыр Какоба арадио Sputnik ишиашоу ицо аефир аҿы еиҭеиҳәеит акоронавирус иахҟьаны иаԥшьгоу аԥкрақәа ртәы, онлаин-аурокқәа рымҩаԥгара алшара ыҟоу-иҟаму. Адырраҭара аҵыхәтәаны Адгәыр Какоба ахәыҷқәеи урҭ рҭаацәеи рахь ааԥхьарагьы ҟаиҵеит.
Урыстәыла асанитартә ҳақьым хада Анна Попова арегионалтә мчрақәа рнапы ианылҵеит аҳәаанырцәынтә атәыла иалало зегьы акарантин иаҵадыркырц.
Адунеизегьтәи агәабзиарахьчаратә еиҿкаара хәажәкыра 11 рзы акоронавирус COVID-19 пандемиоуп ҳәа рыланаҳәеит.
Уаанӡатәи адыррақәа рыла, акруизтә лаинер "Князь Владимир" аныҟәарақәа шазԥхьагәаҭоу еиԥш имҩаԥнагоит, акоронавирус атурқәа раахәара иаԥырхагамхеит ҳәа иазыԥхьаӡан.
Зураб Ачба ихьӡ зху Арҵаратә центр "Мир без насилия" аҟны иаԥҵоуп аволонтиортә цхыраара аштаб "АБЫРГ".
Аԥсны Аотелиерцәа ргильдиа ахантәаҩы Асҭамыр Ахба аԥсшьаҩцәа рганахьала Аԥсны иаԥҵоу аԥкрақәа рзы игәаанагара иҳәеит арадио Sputnik Аԥсны аефир аҿы.
Аҟәа асанитартә ҳақьым хада Алла Белиаева иазгәалҭеит аҭагылазаашьа зеиԥшрахо иаҿырԥшны аџьармыкьа аркхаргьы ҟалоит ҳәа.
Аҳәынҭқарратә Дума аратификациа азнауит аиқәшаҳаҭра цҵа, Аԥсны ауааԥсыра хәшәыла реиқәыршәара аҿҳәара 2022 шықәсанӡа инахазарц.
Аԥсны ахада иалхрақәа, акандидатцәа Адгәыр Арӡынба, Аслан Бжьаниа, Леонид Ӡаԥшьба алархәны имҩаԥысраны иҟоуп хәажәкыра 22 рзы.
Аԥсны ахада инапынҵақәа назыгӡо Валери Бганба аусдҵа инапы аҵеиҩит ареспубликаҿы аcпорттәи акультуратәи уснагӡатәқәа рымҩаԥгара ԥкызааит ҳәа.